पूर्व पत्नी आलिया ने कहा- तुम्हारे मैनेजर ने बेटी को बुरी नीयत से गले लगाया
Nawazuddin Siddiqui Vs Aaliya Siddiqui Domestic Violence   एक्टर नवाजुद्दीन सिद्दीकी की एक्स वाइफ आलिया ने उनके मैनेजर अनूप पर गंभीर आरोप लगाए हैं। उन्होंने कहा कि नवाज के मैनेजर ने मेरी बेटी शोरा को गलत तरीके
एक्टर नवाजुद्दीन सिद्दीकी की एक्स वाइफ आलिया ने उनके मैनेजर अनूप पर गंभीर आरोप लगाए हैं। उन्होंने कहा कि नवाज के मैनेजर ने मेरी बेटी शोरा को गलत तरीके से टच किया। वे मेरी बेटी के मना करने के बावजूद बुरी नीयत से उसे गले लगाया। यह बात नवाज से आलिया कह रही हैं। दोनों की बातचीत का वीडियो सोशल मीडिया पर वायरल हो रहा है, जिसे आलिया ने अपने इंस्टाग्राम पर बुधवार को पोस्ट किया।
दरअसल, नवाजुद्दीन ने दो दिन पहले एक ओपन लेटर लिखा था, जिसमें उन्होंने अपनी एक्स वाइफ के सभी आरोपों का जवाब दिया था। इसी लेटर पर अब आलिया ने रिएक्ट किया है और एक नोट सोशल मीडिया पर पोस्ट किया है।
पहले नवाजुद्दीन और आलिया के झगड़े की कुछ बातें पढ़िए...
आलिया: किसी बाहर के व्यक्ति के साथ आप नाबालिग बेटी को कैसे ले जाने दे सकते हैं?
नवाजुद्दीन: कोई नहीं है वह मेरे अपने हैं। एक उसमें मेरा भाई है। मैंने इसलिए इजाजत दी कि मुझे उस पर भरोसा है।
आलिया: लेकिन मुझे नहीं है।
नवाजुद्दीन: तुम्हें तो किसी पर भी नहीं है। तुम चाहे तो कंप्लेंट कर सकती हो। मुझे उस आदमी पर यकीन है।
आलिया: मैं किसी के साथ भेजूंगी तो विदाउट आपके परमिशन के नहीं भेजूंगी।
नवाजुद्दीन: तो कोर्ट में जाकर बात करो।
आलिया: आप मेरी इजाजत के बगैर मेरी बच्ची को किसी के साथ नहीं भेज सकते। वह मेरे बच्चे हैं।
नवाजुद्दीन: तुम्हें पुलिस स्टेशन में जाना है तो जाकर बात करो। वह मेरा घर है। मैं पैसे देता हूं। बच्चे जाएंगे तुम रोक सकती हो तो रोक लो।
आलिया: बच्चों को मैं रोक लूंगी।
नवाजुद्दीन: मुझसे बात मत करो।
आलिया: आपको राइट नहीं है बच्चे ले जाने का। आप पैसे का दम मत दिया करो मेरे को। आप बड़े लोगों के साथ बैठते हो। मैं नहीं चाहती मेरी बेटी किसी गैर आदमी के साथ जाए।
नवाजुद्दीन: हां तो जाकर कंप्लेंट करो।
अब पढ़िए आलिया ने लेटर में क्या लिखा...
1. आलिया ने दावा किया- नवाज ने मेरी बेटी को मैनेजर के साथ विदेश भेजा 
आलिया ने इंस्टाग्राम में एक लेटर पोस्ट करने के अलावा एक्टर के साथ बातचीत की रिकॉर्डिंग भी शेयर की है। इसमें नवाज से आलिया कह रही हैं कि आपने मेरी परमिशन के बिना अपने मैनेजर अनूप के साथ शौरा को विदेश भेजा। वहां पर अनूप गलत तरीके से शौरा को टच कर रहा था। यह सब उसने तब किया, जब वहां पर हम दोनों मौजूद नहीं थे। आलिया के इस सवाल पर नवाज कहते हैं कि मुझे अनूप पर पूरा भरोसा है, वह मेरा भाई है।
2. बच्चों की परवरिश के लिए नवाज ने पैसा नहीं दिया 
आलिया ने लेटर पर नवाज से आगे कहा कि आप आज भी मैनेजर पर आंख बंद करके भरोसा करते हैं। उसके बारे में कुछ कहती हूं तो आप मुझे धमकी देते हैं। आप कहते हैं कि बच्चों की कस्टडी ले लेंगे। आपने मुझे अरेस्ट करवाने की बहुत कोशिश की, लेकिन आप सफल नहीं हो सके। आलिया ने लेटर में आगे लिखा कि नवाज ने स्कूल की फीस के अलावा परवरिश के लिए कोई पैसे नहीं दिए।
3. आलिया ने बैंक स्टेटमेंट के कई स्क्रीनशॉट शेयर किए
आलिया ने बैंक स्टेटमेंट और वॉट्सऐप चैट के स्क्रीनशॉट शेयर किए। आलिया इस चैट में नवाज के उस बयान को झूठ बता रही हैं, जिसमें एक्टर ने पत्नी को 10 लाख रुपए भेजने की बात कही है। आलिया ने नवाज से कहा कि- सच्चाई ये है कि तुमने कभी 3-4 लाख रुपए नहीं भेजे और दावा करते हो कि हर महीने मुझे 10 लाख और बच्चों के खर्चे के लिए 5-7 लाख रुपए भेजते हो।
अब पढ़िए नवाज की लंबी पोस्ट, जिसमें उन्होंने पूर्व पत्नी आलिया से रिश्ता, बच्चों और खुद पर लगे तमाम आरोपों का ब्योरा दिया है....
पहला हिस्सा: चुप्पी की वजह से लोगों ने गलत समझा
अपनी पोस्ट में नवाज ने लिखा, 'मैं और आलिया पिछले कई सालों से साथ में नहीं रहते हैं। हमारा तलाक हो गया था, 'लेकिन हम केवल बच्चों के लिए जुड़े हुए थे। एकतरफा पक्ष और वीडियोज के जरिए सोशल मीडिया प्लेटफार्म, प्रेस और कुछ लोगों के समूह ने मेरे चरित्र हनन को बहुत एंजॉय किया।'
दूसरा हिस्सा: एक्स वाइफ को हर महीने 10 लाख भेजते हैं
नवाज ने कहा, 'बच्चों की अच्छी परवरिश के लिए पिछले 2 सालों में मैं उसे 10 लाख रुपए हर महीना देता था। जब वो मेरे बच्चों के साथ दुबई गई थी तो मैं स्कूल फीस, मेडिकल और ट्रेवल खर्चे के अलावा 5-7 लाख रुपए हर महीना उसे भेजता था।'
नवाज ने आगे कहा, 'मैंने उसकी 3 फिल्मों को फाइनेंस किया था, जिसकी कीमत करोड़ों थी। मैंने ऐसा इसलिए किया था, क्योंकि वो मेरे बच्चों की मां है। बच्चों के लिए लग्जरी गाड़ी भी दी गई, लेकिन आलिया ने उसे बेच दिया और उससे मिले सारे पैसे खुद पर खर्च कर लिए।'
आलिया को सिर्फ ज्यादा पैसा चाहिए था, जिस वजह से उसने मुझ पर और मेरी मां पर आरोप लगाए और केस भी फाइल किया। इसने पहले भी ऐसा किया था और पैसे मिलने पर केस वापस ले लिया था।'
तीसरा हिस्सा: आलिया ब्लैकमेल करने की कोशिश कर रही
नवाज ने आगे कहा, ‘मेरे बच्चे जब भी वेकेशन पर इंडिया आते हैं, वो हमेशा अपनी दादी के साथ रुकते हैं। उन्हें भला कोई कैसे घर से बाहर निकाल सकता है। मैं उस दौरान खुद ही अपने घर में नहीं था। अगर ऐसा ही था तो आलिया ने घर से बाहर निकालते समय का वीडियो क्यों नहीं बनाया। वो हर बार रैंडम वीडियोज क्यों सामने ला रही हैं।
उसने अपने ड्रामे में बच्चों को भी खींच लिया है। ये सब करके वो मुझे ब्लैकमेल करने की कोशिश कर रही है। वो लोगों के बीच मेरी छवि खराब करना चाहती है।
आखिर में लिखा- आइ लव शोरा एंड यानी
नवाज ने नोट के आखिर में लिखा, ‘कोई पेरेंट नहीं चाहेगा कि उसके बच्चे अपनी पढ़ाई मिस करें या किसी भी चीज का उनकी एजुकेशन पर असर पड़े। वो हमेशा अपने बच्चों को दुनिया की सबसे बेस्ट चीजें देने की कोशिश करते हैं।
मैं आज जो भी कमा रहा हूं, वो सब मेरे दोनों बच्चों का है और इस बात को कोई नहीं बदल सकता है। मैं शोरा और यानी से बहुत प्यार करता हूं और मैं उनकी सुरक्षा के लिए भविष्य में किसी भी हद तक जा सकता हूं।'
एक्स वाइफ ने मारपीट का आरोप लगाया था
नवाजुद्दीन सिद्दीकी और आलिया की लड़ाई उस समय शुरू हुई थी, जब आलिया ने नवाज की मां पर मारपीट का आरोप लगाया था। आलिया का कहना था कि नवाज के परिवार वाले उनका शोषण कर रहे हैं और उन्हें अपनी प्रॉपर्टी से बेदखल कर रहे हैं।
आलिया ने हाल ही में एक वीडियो शेयर किया था जिसमें वो नवाज पर भड़ास निकाल रही हैं। उनका ये भी कहना था कि नवाज से तलाक के बाद भी हम दोनों रिलेशनशिप में रहे थे और दूसरे बच्चे का जन्म भी तलाक के बाद ही हुआ था, लेकिन नवाज ने कभी उनकी इज्जत नहीं की। वहीं नवाज की मां ने आलिया पर आरोप लगाते हुए कहा है कि दूसरा बच्चा नवाज का न होकर किसी और का है।
नवाज के खिलाफ आलिया ने रेप का केस किया
नवाजुद्दीन सिद्दीकी पर उनकी एक्स वाइफ आलिया ने रेप का केस दर्ज कराया है। आलिया ने सोशल मीडिया पर लिखा था, 'नवाज की बेरहम मां मेरे मासूम बच्चे को नाजायज बोलती है और ये घटिया आदमी चुप रहता है, वर्सोवा पुलिस स्टेशन में कल ही इसके खिलाफ रेप की शिकायत (प्रूफ के साथ) दर्ज कराई है। कुछ भी हो जाए, लेकिन इन बेरहम हाथों में अपने मासूम बच्चों को नहीं जाने दूंगी।'
आलिया बोलीं- नवाज की डार्क साइड भी देखें
आलिया ने नवाजुद्दीन को अहंकारी बताया है। उन्होंने आगे कहा, 'मुझे लगता है कि ये आदमी पावर और फेम के चक्कर में बौखला गया है। बच्चे आज भी मुझसे चिपक कर सोते हैं, इसने तो उन्हें कभी गले भी नहीं लगाया होगा। मुझे कोर्ट पर पूरा भरोसा है इसलिए यकीन है कि फैसला मेरे हक में आएगा। आप सभी से निवेदन है कि इस आदमी की डार्क साइड भी देखो।'
नवाज से जुड़ी भास्कर की ये खास खबरें भी पढ़ें...
1.आलिया सिद्दीकी ने छिपकर बनाया नवाजुद्दीन का वीडियो
नवाजुद्दीन सिद्दीकी और उनकी पत्नी आलिया सिद्दीकी के बीच शुरू हुआ विवाद बढ़ता जा रहा है। इस बीच आलिया ने 10 फरवरी को इंस्टाग्राम पर नवाज का एक वीडियो शेयर किया है। जिसमें वो घर के अंदर नजर आ रही हैं, वहीं नवाज घर के बाहर उनसे बात कर रहे हैं। वीडियो में आलिया नवाज से भड़ास निकालती हुई नजर आ रही हैं। पढ़ें पूरी खबर... 
2. नवाज ने पैसे देकर हाउस हेल्प के बयान को बदला
नवाजुद्दीन सिद्दीकी के सितारें आजकल गर्दिश में हैं। एक्स वाइफ आलिया के बाद अब भाई शमास नवाब सिद्दीकी ने भी उन पर जमकर निशाना साधा है। दरअसल नवाज की हाउस हेल्प सपना रॉबिन मसीह, उन पर लगाए आरोपों से मुकर गई है।
इसी पर नवाज के भाई शमास नवाब ने कटाक्ष करते हुए कहा है कि ये पूरा मामला स्क्रिप्टेड है। उनका कहना है कि नवाज ने पैसे के दम पर सपना के बयान को बदल दिया है। पढ़ें पूरी खबर...